పాలమూరు గోస

**పాలమూరు గోస ** మహబూబ్ నగర్ జిల్లా కరువు వ్యతిరేక పోరాట కమిటీ ఆధ్వర్యంలో జూలై, 2004 లో వెలువడిన పుస్తకం. పాలమూరు జిల్లాలోని కరువు అంశంపై  జిల్లా కవులు తెలుగు, ఉర్దూ భాషలలోరాసిన పాటలు, వచన కవితలు ఇందులో ఉన్నాయి. వీటితో  పాటు జిల్లాకు చెందిన  చిత్రకారులు కరువు అంశంపై గీసిన చిత్రాలు కూడా ఈ పుస్తకంలో పొందుపరిచారు.

## నేపథ్యం
మార్చి 2, 2003 రోజు మహబూబ్ నగర్ పట్టణంలోని మున్సిపల్ టౌన్ హాలులో పాలమూరు కరువుపై జిల్లాకు చెందిన కరువు వ్యతిరేక పోరాట కమిటి ఒక సదస్సును నిర్వహించింది. ఈ సదస్సుకు జిల్లా నలుమూల నుండి సుమారు 160 మంది కవులు, రచయితలు, చిత్రకారులు, కళాకారులు హజరయ్యారు. కరువుపై నాటి సభలో వారు పాటలు, కవితలు గానం చేశారు.  కళారూపాలు ప్రదర్శించారు. చిత్రాలను గీసి ప్రదర్శించారు. సభ జరిగిన సంవత్సరం తర్వాత వాటన్నిటికి పుస్తక రూపమిస్తూ,  కరువు వ్యతిరేక పోరాట కమిటీ, మహబూబ్ నగర్ జిల్లా వారు జూలై, 2004 లో ఈ పుస్తకాన్ని  తీసుకవచ్చారు.

## సంపాదక వర్గం
నాటి కరువు వ్యతిరేక పోరాట కమిటీలో కీలక బాధ్యతలు నిర్వహించిన ఏడు మంది సభ్యులు ఈ పుస్తకానికి సంపాదకులుగా వ్యవహరించారు. వారు ప్రొ. జి. హరగోపాల్, ఎం. రాఘవాచారి, ఎన్. యాదగిరి, కె.సి. వెంకటేశ్వర్లు, ఎం.డి. ఎక్బాల్ పాష, బి. వెంకటయ్య, ఎండి. ఖైసర్.

## విషయసూచిక

# కృతజ్ఞత
# కవిత్వంలో పాలమూరు గోస, రాజకీయ ఆర్థిక నేపథ్యం
# కరువు రాజకీయనాయకుల పుణ్యమే.
# పాలమూరి లేబర్ (రూం)
# ఇది పాలమూరు గొస, ఇక చూపిస్తారా ధ్యాస?
# జిల్లా సాహితీ చరిత్రలో ఇది అపూర్వం.
# పాలమూరు గోసలో ప్రతిధ్వనించిన కరువు.
# పాలమూరు గెలుస్తుంది.
# మా మాట
# అంకితం.  



#పాటలు
# కవితలు
# పద్యాలు
# కరువు జన్మభూమి (స్కిట్)
# ఉర్దూ కవితలు
# కరువు ప్రదర్శన చిత్రాలు
# చిరునామాలు.

విషయ సూచికలోని మొదటి పది అంశాలు సంపాదక వర్గపు తొలిపలుకులు, నాటి సభలోని ప్రధాన వక్తల ఉపన్యాసాలు, సభపై మరుసటి రోజు పత్రికల్లో వచ్చిన కథనాలు చోటుచేసుకున్నాయి. కరువు వ్యతిరేక పోరాట కమిటి, మహబూబ్ నగర్ జిల్లా అధ్యక్షులు జి. హరగోపాల్  *కవిత్వంలో పాలమూరు గోస, రాజకీయ ఆర్థిక నేపథ్యం* అంటూ సంపాదకీయం రాయగా,కేంద్రీయ విశ్వవిద్యాలయం, హైదరాబాద్‌కు చెందిన  ప్రొ. డి. నరసింహరెడ్డి *కరువు రాజకీయనాయకుల పుణ్యమే* అంటూ ముందు మాట రాశారు.  *పాలమూరు లేబర్ (రూం)* పేరిటి పెండ్యాల వరవరరావు సుదిర్ఘ వ్యాసం రాశాడు. *పాలమూరు గోసలో ప్రతిధ్వనించిన కరువు* అంటూ ఆంధ్రజ్యోతి రాయగా,  *ఇది పాలమూరు గొస, ఇక చూపిస్తారా ధ్యాస?* అంటూ ఈనాడు సంపాదకీయంతో పాటు, *జిల్లా సాహిత్య చరిత్రలో ఇది అపూర్వ*మంటూ ఈనాడు జిల్లా అనుబంధంలోనూ ప్రచురించిన వార్తను ఈ పుస్తకంలో పొందుపరిచారు. *పాలమూరు గెలుస్తంది* అని పత్రికా సంపాదకుడు కె. శ్రీనివాస్ రాశాడు.

## అంకితం
"పుట్టిన గడ్డ మీద బతుకు దుర్భరమై, బతకడానికే బలైన పాలమూరు లేబరుకు...

అత్యాచారాల హత్యాచారాలకు బలైన పాలమూరు తల్లులకు...

అసహజ మరణాల కొలిమైన పాలమూరులో ఆత్మహత్యలు చేసుకున్న రైతులు, నేత కార్మికులు, పేదలకు...

పీడనకు వ్యధాభరిత జీవనానికి సాక్ష్యంగా నిస్సహాయంగా ఆకలిచావుల పాలైన వారికి...

పుట్టిన గడ్డకు, కన్న బిడ్డలకు కాకుండా కనిపించకుండా పోయిన వారికి...

ఈ లోకం ప్రజలదే ప్రజలకే చెందాలని ఆశలు పల్లవించే పోరాటంలో అమరులైన వారికి...

వినమ్రంగా...అంకితం" అంటూ సంపాదక వర్గం పేర్కొంది.

## పాటలు - కవులు
ఈ పుస్తకంలో సుమారు యాబై (50) మంది కవులు రాసిన పాటలను పొందుపరిచారు. వారి పాటల శీర్షిక, వాటిని రాసిన కవుల వివరాలు ఇలా ఉన్నాయి.


## కవితలు - కవులు

## పద్యాలు - కవులు

## కరువు జన్మభూమి (స్కిట్)
కరువు నేపథ్యాన్ని తీసుకొని ఈ స్కిట్ రాశారు. ఇది సమిష్టి రచన. కె. సి. వెంకటేశ్వర్లు, హిమజ్వాల, జనార్థన్, లింగస్వామి, ఎన్. శ్రీనివాసులు ఈ రచనలో పాలుపంచుకున్నారు. 

## ఉర్దూ కవితలు - కవులు
ఉర్దూ కవితలను ఉర్దూతో పాటు, తెలుగు లిపిలోనూ ముద్రించారు.


## కరువు చిత్రాలు - చిత్రకారులు
స్పందన, రమేశ్, పి. బాలజంగయ్య, మహేశ్, శివసాగర్, ఎక్బాల్ పాషా, ఇద్రీష్, వెంకటేష్, ఎన్. జయన్న, విద్యార్థి, జి. శ్రీనివాస్, ఎన్. విద్య, జి. యాదగిరి, పి. వెంకటేశ్వరశర్మ, గుముడాల చక్రవర్తి గౌడు తదితర చిత్రకారులు గీసిన చిత్రాలను ఈ పుస్తకంలో పొందుపరిచారు.

## మూలాలు

వర్గం:పాలమూరు జిల్లా కవుల పుస్తకాలు
వర్గం:మహబూబ్ నగర్ జిల్లాకు సంబంధించిన పుస్తకాలు
వర్గం:2004 పుస్తకాలు